61977J0069
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 21ης Σεπτεμβρίου 1978 (
*1
)
Αντικείμενο της υποθέσεως:
Προσφυγή με την οποία ζητείται να αναγνωριστεί ότι η Ιταλική Δημοκρατία, μη θεσπίζοντας, εντός των προβλεπομένων προθεσμιών, τις αναγκαίες διατάξεις για να συμμορφωθεί προς πλείστες οδηγίες του Συμβουλίου περί προσεγγίσεως των εθνικών νομοθεσιών στον τομέα των γεωργικών ή δασικών ελκυστήρων, παρέβη τις υποχρεώσεις που υπέχει από τη Συνθήκη ΕΟΚ.
Διατακτικό της αποφάσεως:
ΤΟ ΔΙΚΑΣΤΗΡΙΟ
Αποφαίνεται ότι η Ιταλική Δημοκρατία, παραλείπουσα να θεσπίσει, εντός των προβλεπομένων προθεσμιών, τις αναγκαίες διατάξεις για να διασφαλίσει την εφαρμογή των οδηγιών του Συμβουλίου 74/150, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων, 74/151, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων σε ορισμένα στοιχεία και χαρακτηριστικά των γεωργικών ή δασικών ελκυστήρων με τροχούς, 74/152, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στη μεγίστη εκ κατασκευής ταχύτητα και στις εξέδρες φορτώσεως των γεωργικών ή δασικών ελκυστήρων με τροχούς, 74/346, της 25ης Ιουνίου 1974, περί προσεγγίσεως των νομοθεσιών των κρατών μελών των αναφερομένων στα κάτοπτρα γεωργικών ή δασικών ελκυστήρων με τροχούς, και 74/347, της 25ης Ιουνίου 1974, περί προσεγγίσεως των νομοθεσιών των κρατών μελών των αναφερομένων στο οπτικό πεδίο και στους υαλοκαθαριστήρες των γεωργικών ή δασικών ελκυστήρων με τροχούς, παρέβη τις υποχρεώσεις που υπέχει από τη Συνθήκη περί ιδρύσεως της Ευρωπαϊκής Οικονομικής Κοινότητος.
Πρόταση του γενικού εισαγγελέα:
Ταυτίζεται με το διατακτικό.
(
*1
)	Γλώσσα διαδικασίας: η ιταλική.